ଭୁବନେଶ୍ୱର, ଏପ୍ରିଲ ୨୫(ଲୋକାଲ ୱାୟାର): ହାସ୍ୟ ଅଭିନେତା ସୌମ୍ୟ ଆଉ ନାହାନ୍ତି । ଶନିବାର ତାଙ୍କର ପରଲୋକ ହୋଇଯାଇଥିବା ପରିବାର ପକ୍ଷରୁ କୁହାଯାଇଛି । ତାଙ୍କୁ ୩୪ବର୍ଷ ବୟସ ହୋଇଥିଲା ।
ସେ ଦୀର୍ଘଦିନ ଧରି କର୍କଟ ରୋଗରେ ଆକ୍ରାନ୍ତ ହୋଇ ଚିକିତ୍ସିତ ହେଉଥିଲେ । ଆଠଗଡ଼ ରଥଗଡ଼ା ଅଞ୍ଚଳର ସୁନାମଧନ୍ୟ ହାସ୍ୟ ଅଭିନେତା ସୌମ୍ୟ ରଞ୍ଜନ ପଣ୍ଡା ଓରଫ୍ ଚଞ୍ଚଙ୍କ ଚିକିତ୍ସାଧୀନ ଅବସ୍ଥାରେ ପରଲୋକ ହୋଇଛି ।
ତାଙ୍କ ମୃତ୍ୟୁରେ ସିନେ ଇଣ୍ଡଷ୍ଟ୍ରି ତଥା ଆଠଗଡ଼ ଅଞ୍ଚଳରେ ଶୋକର ଛାୟା ଖେଳି ଯାଇଛି । ସେ ଉକ୍ରଳ ସଙ୍ଗୀତ ମହାବିଦ୍ୟାଳୟ ପ୍ରାକ୍ତନ ଛାତ୍ର ଥିଲେ ।
ଆଜି ତାଙ୍କ ପରଲୋକରେ ସମସ୍ତେ ଶୋକ ବ୍ୟକ୍ତ କରିବା ସହ ଅମର ଆତ୍ମାର ସଦଗତି ନିମନ୍ତେ ଈଶ୍ୱରଙ୍କ ନିକଟରେ ପ୍ରାର୍ଥନା କରିଛନ୍ତି ।
